Kiwon Lafiya Gubar dalma ta kashe kananan Yara 400 a jihar Zamfara Fabrairu 14, 2012
Wadansu kananan yara a kofar gida
Cibiyar Human Right Watch tace kananan yara dari hudu sun mutu ta dalilin gubar dalma.
Bisa ga rahoton cibiyar Human Right Watch, kauyukan da abin yafi shafa sun hada da Abare, da Dareta da Duza da Sunke da kuma Tungar Daji. Sauran kuma sune Tungar Guru da Yargalma, yayinda ake kyautata zaton rasa rayukan kimanin kashi arba’in bisa dari na yaran da suka nuna alamun harbuwa da gubar dalmar.
Binciken da cibiyar Humar Rights ta gudanar ya kuma nuna cewa, yara suna taba dalmar mai guba lokacin da suke rairaye dusar zinarin a ramukan da ake haka ko kuma lokacin da ake rairaye shi a gida, ko daga jikin iyayensu da suka dawo daga hakar zinarin.